Francis Frederick Reh

Francis Frederick Reh (født 9. januar 1911 i Bronx i New York City i USA; død 14. november 1994 i Saginaw i Michigan) var en amerikansk katolsk biskop, først av Charleston i Sør-Carolina, og så etter en tid som rektor for prestekollegiet North American College i Roma, biskop av Saginaw i Michigan.


== Liv og virke ==


=== Bakgrunn ===
Francis F. Reh var ett av to barn født til  Gustave A. og Elizabeth (née Hartnagel) Reh. Fraen arbeidet som en truant officer for New York City Board of Education.


=== Prest ===
Reh studerte ved Cathedral College Preparatory Seminary i New York City, deretter ved St. Joseph Seminary i Yonkers i delstaten New York og til slutt som alumnus ved Pontifical North American College og Det pavelige universitet Gregoriana i Roma - lisensiat i teologi, doktorat i kirkerett. Den 8. desember 1935 ble han presteviet i Roma av kardinal Francesco Marchetti Selvaggiani.
Han reiste hjem til erkebispedømmet New York, og virket der i sjelesorgen i katedralen, foreleste i kirkerett og teologi, og virket i tribunalet, og ble i 1951 dets visekansellist. Han ble så sendt tilbake til North American College som dets viserektor.
Etter fire år i Roma ble han i 1958 rektor for St. Joseph Seminary i New York. Samme året i oktober ledsaget han New Yorks kardinal Francis Spellman til Roma, og med i konklavet som endte med at kardinal Angelo Roncalli ble valgt til pave og tok navnet Johannes XXII.


=== Biskop av Charleston ===
Den 4. juni 1962 ble Reh utnevnt av pave Paul VI til biskop av Charleston. Han ble bispeviet av kardinal Spellman den 29. juni samme år. Medkonsekrerende var New York-hjelpebiskopene John Joseph Maguire og John Michael Fearns.


=== Rektor for Pontifical North American College, titulærbiskop ===
To år senere ble han kalt til Roma, der han den  5. september tiltrådte som rektor for North American College, og da som titulærbiskop av Macriana in Mauretania.


=== Biskop av Saginaw i Michigan ===
De, 11. desember 1968 ble han utnevnt til biskop av Saginaw. Han innstifet et formasjprogram for katolsk lekfolk i bispedømmet; det var det første og eneste av sitt slag i USA. 
Biskop Reh trådte tilbake fra dette embedet den 29. april 1980. Hans etterfølger ble Kenneth Untener.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Francis Joseph Spellman (1889-1967) *1932
Biskop Francis Frederick Reh (1911-1994) *1962


== Referanser ==